Ināra Jākobsone
Ināra Jākobsone (dzimusi 1971. gada 21. jūnijā Rīgā) ir bijusī latviešu basketboliste, spēlēja vieglās uzbrucējas pozīcijā, Latvijas sieviešu basketbola izlases dalībniece. Pēdējais klubs, ko pārstāvējusi profesionālajā basketbolā — Rīgas RTU/Merks. Pēc basketbolistes karjeras beigām I. Jākobsone ir trenere, strādā BJBS Rīga Pārdaugavas nodaļā, kur trenē vecāko grupu puišus. Spēlējusi vairākos Latvijas klubos, tostarp arī Rīgas TTT. Tikusi atzīta par LSBL mēneša vērtīgāko spēlētāju. Laika posmā no 1995. līdz 2002. gadam pārstāvēja Latvijas sieviešu basketbola izlasi, kuras sastāvā piedalījās 1999. gada Eiropas čempionātā. Kopā izlasē nospēlējusi 43 spēles.